[{"text_idx": "#000000", "text": "Hu Lianrui -- sento de malajzia c\u0302ino por la mediprotekto en Tibeto"}, {"text_idx": "#000001", "text": "\"Mi volas iri al Tibeto, mi volas iri al Tibeto por rigardi la senlimajn neg\u0302montarojn, tie la pejzag\u0302oj estas belaj kaj herbejoj -- verdaj, tie kus\u0302as mia anima alpo...\" Kiel diras la furora kanto de Wulan Tuoya, kantistino el Interna Mongolio, multaj homoj admiras la puran, belan kaj sanktan Tibeton."}, {"text_idx": "#000002", "text": "Delonge Hu Ruilian sin dedic\u0302is al laboroj de publikaj interesoj. Por siaj sociaj laboroj li vekis ankau\u0306 atentojn kaj subtenadon de c\u0302inoj en la c\u0302ina provinco Tajvano kaj Malajzio, Singapuro, Francio kaj Germanio. En 2011 tre hazarde li konatig\u0302is kun s-ro Lin Xiaodong, direktoro de la c\u0302ina programo sub la Internacia Protekta Societo pri Sovag\u0302aj Estaj\u0302oj (IPSSE). Tra lia prezento Hu eksciis pri la Qiangtang-a Natura Parko kaj ekhavis fortan intereson pri g\u0302i ."}, {"text_idx": "#000003", "text": "Lau\u0306 Lin Xiaodong la biologia diverseco sur la Tibeta Altebenaj\u0302o estas ric\u0302a kaj unika. Tie estas la dua granda natura parko de la mondo -- la Qiangtang-a Natura Parko. Kun la areo de tricent mil kvadrataj kilometroj kaj la alteco de meznombre 4 300-7 000 metroj super la marnivelo, g\u0302i estas s\u0302tat-nivela natura parko, kie vivas brutaro de tibetaj gazeloj, sovag\u0302aj gruntbovoj, neg\u0302leopardoj, brunaj ursoj kaj similaj mamuloj. Oni ec\u0302 povas diri metafore, ke la g\u0302ojo kaj malg\u0302ojo de la Natura Parko Qiangtang influas la klimaton kaj medion de Azio, ec\u0302 tiujn de la tuta mondo."}, {"text_idx": "#000004", "text": "Eksciinte pri tio Hu Ruilian interkonsilig\u0302is kun la altranguloj de sia kompanio por kolekti monon kaj partopreni en la laboroj de la protektado en la natura parko. Li fine decidis kunlabori kun la Tibeta Administracio pri Forstumado kaj IPSSE iniciatis programon por la mon-donacado nomatan \"Cent motorciklojn al la protektantoj, unuaniman subtenon al la parko Qiangtang\"."}, {"text_idx": "#000005", "text": "Inter au\u0306gusto kaj septembro de 2012 en Ali kaj Naqu de Tibeto la protektantoj ricevis de Hu Ruilian kaj lia kompanio Perfect 100 motorciklojn kun la totala valoro de 658 mil juanoj."}, {"text_idx": "#000006", "text": "Nima Pingcuo, direktoro de la Administracio pri Forstumado de Ali, diris ke estas la unua fojo por la parko ricevi donacon de entrepreno. Estas atendite, ke la motorcikloj solvos la malfacilojn pro la manko de trafikiloj kaj ludos gravan rolon en protektaj laboroj."}, {"text_idx": "#000007", "text": "Julie de 2013 Hu Ruilian flugis de Pekino al Tibeto por pli bone ekscii pri la protektado en Qiangtang kaj por tie enketadi. Li vizitis homojn kiuj utiligas la donacitajn motociklojn kaj eniris la centran zonon de Qiangtang je 5 000 metroj super la marnivelo. Tie li vojag\u0302is tre malfacile, tamen el tio li ekhavis senton neniam spertitan."}, {"text_idx": "#000008", "text": "\"La ekologio de Qiangtang estas ja grava. Se nur g\u0302i estos detruita, en la sekvaj mil au\u0306 ec\u0302 dekmil jaroj g\u0302i ne povos revivig\u0302i,\" diris Hu Ruilian. \"La ekologia protektado ne devas esti limigita de regiono au\u0306 de landlimo. La parko en Qiangtang ricevis belan nomon 'Reg\u0302lando de Sovag\u0302aj Bestoj'. Kiel entreprenisto mi prenis sur min devon lau\u0306eble multe kontribui por g\u0302i.\""}, {"text_idx": "#000010", "text": "Hu diris: \"La Qiangtang-a Natura Parko estas natura juvelo de la c\u0302ina popolo, kaj ankau\u030c tiu de la popoloj de la tuta mondo. Ni deziras, ke pli da homoj dau\u0306re atentu kaj subtenu la protektadon de sovag\u0302aj bestoj por ke ili povu felic\u0302e vivi en sia hejmloko.\""}, {"text_idx": "#000011", "text": "Redaktoroj: Liu Sigong k Chen Ji"}]